Кушадасъ - Перлата на Егейско море - Смолян днес!
Понеделник, 28 Юни 2010 22:51
Кушадасъ Смолян днес!
Турция е една много посещавана туристическа страна. Няма туристическа агенция, която да не предлага екскурзия или почивка в Турция. Естествено причините за това са много-добре развитият туризъм, с предлагани все по-привлекателни оферти за почивка в модерните хотели. Тя е страната производителка на всичко, което я прави апетитна с пазарите на какво ли не.
Повод за посещенията на Турция са и историческите й забележителности и атракции.
Сред най-прочутите дестинации в Турция е Кушадасъ. Намира се в западна Турция, на 90 км от третия по големина град - Измир. Разположен е на живописния залив на Егейско море. Както всички турски имена и името Кушадасъ означава нещо, а именно "птичи остров". Наричат Кушадасъ Перлата на Егейско море. Градът е известен с едно от най-големите яхтени пристанища. Там акостират огромни круизни кораби, впечатляващи туристите.
В залива на Кушадасъ е разположен малък остров, изкуствено свързан със сушата, където се издига крепостта Кючукада калеси, придобила известност като убежището на знаменития пират Барбадос. Гледката от там е впечатляваща - морето, залива, града, пристанището. Търговските улички на града привличат туристите с пищните си витрини. Тук търговците посрещат клиентите си с прочутите чай, локум, баклава. Традиционно любезни, предлагат стоката си с желание. Пазарлъка - задължителен. Стръмната уличка с дискотеките е най-оживеното место късно вечер и през нощта. Музика, песни, танци, весели компании - до зори.
Кушадасъ е много популярен курорт и международен туристически център. В близост до него се намират древните паметници на световната култура и история - древният град Ефес, Троя, Къщата на Дева Мария, природния феномен Памуккале и др. Всеки посетил Кушадасъ запазва у себе си спомена от преживяното.
още снимки от Кушадасъ вижте в галерията
Още в тази категория: Бодгая - будистки център в Индия »